# Templom és társadalom

**A gótikus katedrális**

|  |  |
| --- | --- |
| Összeállította: | Dr. Herber Attila |
| Évfolyam: | 9. |

**Törikalauz leírás:**

A kerettanterv vonatkozó bevezetője szerint „a tanulóknak meg kell ismerniük az elsődleges és másodlagos források kezelésének szabályait. *„Az anyaggyűjtéshez nélkülözhetetlen a könyvtárakban, illetve azok anyagában (kézikönyvek, lexikonok, atlaszok, ismeretterjesztő folyóiratok stb.), valamint az elektronikus adatbázisokban való tájékozódás készségének kialakítása és fejlesztése.”*

A törikalauz több témát tartalmaz: a kereszténység keletkezését, tanítását, a római valláshoz való viszonyát, az ókereszténység jellemzőit és a középkori kereszténység kulturális hagyományait bemutató anyagokhoz juthat itt a felhasználó.

A kereszténységgel kapcsolatos anyagokon túl a gyűjtemény válogatást ad a római „religio” forrásaiból is, hogy lehetővé tegye a komparatív, illetve a diakronikus gondolkodás fejlesztését.

A kereszténység liturgiai jellemzői, a vallás jellegzetes épületei (bazilikák) korstílus bemutatásaként – román, gótika – szerepelnek a kerettantervben, az itt található értelmezések azonban ezen messze túlmutatnak. A kalauz legfontosabb szerepe, hogy az eltérő nézőpontokat mutassa be, s tanár és diák számára lehetővé tegye, hogy ebben a kiegészítő anyagban egy résztéma mélyebb megismerése is megtörténhessen.

A Törikalauzban összegyűjtött segédanyagok háttérismereteket nyújtanak a tanári felkészüléshez, ezen kívül ötleteket és nyersanyagokat is adnak a forrásokkal végzett tanulói tevékenységekhez. A diákoknak minél többfajta forráson keresztül van lehetőségük arra, hogy a kereszténység építészeti örökségének stílusváltozatait megismerhessék, de az anyag arra is felhasználható, hogy a római vallást és a kereszténységet a megadott anyag alapján komparatív módon vizsgálják.

A kalauzban található linkek elsősorban a kereszténység középkori kulturális (építészeti) hagyatékának feldolgozását segítik. A múzeumok anyagai és a filmek rekonstrukciói kiegészítik egymást; előbbiekből ppt-k, kiselőadások készíthetőek, a képi anyag lehetőséget teremt egy-egy műalkotás elemzésének bemutatására, a műelemzés alapjainak megismertetésére. A szakirodalom elsősorban a tanári felkészülést segíti.

A linkeken elérhető szöveges források megjelenésének legfontosabb célja, hogy plasztikusan ábrázolják a középkor emberének a valláshoz, illetve a templomhoz való viszonyát, s – a diakronikus rendben található, eltérő műfajú szövegek ráébresszenek arra, hogy ez a viszony folyamatos és napjainkig meghatározó. Célszerű ezekből a szövegekből részleteket válogatni akár szövegértési feladatként, akár pl. több katedrális-értelmezés összehasonlításához. Az adatbázisok a tanár és diák kutatómunkáját segítik, hasznosak pl. az önálló anyaggyűjtés gyakoroltatására.

**Fejlesztési célok:**

A források szerepének és jelentőségének megértése a múlt rekonstruálásában;

A forrásokban található információk értelmezése különböző szempontokból;

A keresztény vallás szerepének megértése az európai szellemi és hatalmi expanzióban, az egyház társadalomépítő és -szabályozó tevékenységének azonosítása;

A középkori keresztény civilizáció örökségének megismerése és a középkori városi civilizáció továbbélésének észlelése a modern európai civilizációban.

**A fejlesztési célokhoz kapcsolódó, az adott témánál előtérbe kerülő tanulói tevékenységek:**

*Írásos források esetében*:

Primer:

Könnyen érthető írásos források tartalmának ismertetése; egyszerű következtetések megfogalmazása kérdések alapján.

Szekunder:

A lényeg kiemelése írott és hallott szövegekből; vázlatkészítés;

Kulcsszavak és kulcsmondatok keresése szövegekben;

Ok-okozati viszonyok megértése és megfogalmazása;

Történelmi ismertető vagy magyarázó szöveg lényegének összefoglalása; kérdések megválaszolása, események bemutatása e szövegek segítségével;

Játékfilmrészletek felhasználása történelmi ismeretszerzéshez – pl. A katedrális c. film;

Következtetések és feltételezések megfogalmazása rekonstrukciós képek és magyarázó ábrák alapján – pl. a katedrális szerkezete.

*Képi/tárgyi források esetében:*

Következtetések, feltételezések megfogalmazása régi tárgyakról, épületekről, korabeli tárgyak, épületek történelmi helyszínek és emlékhelyek felhasználása a történelmi események, korszakok és jelenségek megismeréséhez;

A művészeti alkotások alapján következtetések levonása arról, hogy milyennek látták az életüket a korabeli emberek.

Múzeumlátogatás: Gótikus emlékek megtekintése – pl. budavári szoborlelet, a Zsigmond korabeli lovagterem stb.

Az építészeti stílusok jellegzetességeinek megfigyelése és felismerése képeken.

*Történeti események és jelenségek megfigyelése és összehasonlítása:*

Egymástól eltérő tartalmú történelmi interpretációk összehasonlítása; az eltérések lehetséges okainak keresése, megfogalmazása.

Néhány fontos tudományos felfedezés és technikai találmány jelentőségének értékelése abból a szempontból, hogy mennyire változtatta meg az emberek életét;

Történelmi korok és kultúrák közötti hasonlóságok és különbségek keresése;

Egy történelmi korszak komplex bemutatása: milyen művészeti alkotásokat készítettek? Milyennek látták az életüket? Miben hittek?

**Az információk rendszerezése, segédanyagok használata:**

Eseményekről, jelenségekről szerzett információk rendezése okok és következmények szerint;

Atlaszok, művészettörténeti albumok használata.

**Kerettantervi tematikai egység:**

**Egyházi és világi kultúra a középkorban. Korok, korstílusok.**

*A témához kapcsolódó kerettanterv(ek) linkje(i)*:

<http://kerettanterv.ofi.hu/03_melleklet_9-12/index_4_gimn.html>

<http://kerettanterv.ofi.hu/04_melleklet_7-12/index_6_gimn.html>

<http://kerettanterv.ofi.hu/05_melleklet_5-12/index_8_gimn.html>

**Kulcsszavak:**

vallás, politeizmus, monoteizmus, vallásüldözés, vallásszabadság, ortodox egyház, római katolikus egyház, pápa, szerzetes, kolostor, bencés rend, kódex, gótika, román művészet, katedrális

**Tantárgyi kapcsolatok:**

|  |  |
| --- | --- |
| Előzetes ismeretek  Történelem | Általános iskola:  A régi Róma művészeti emlékei, híres tudósai és művészei.  A korai keresztény és bizánci templomok.  A keresztény egyház. Világi papok és szerzetesek.  A középkori városok. A katedrálisok és a gótika.  A középkori városok jellegzetességeinek számbavétele, magyarázata, az életmód jellemzői. |
| Földrajz | Általános iskola:  A nyugati fekvés földrajzi következményeinek felismerése, Nyugat-Európa természetföldrajzi jellemzése. |
| Irodalom | Középiskola:  Az egyházi irodalom néhány jellemző alkotásának ismerete.  A történelmi és művelődéstörténeti korszakolás problémái (ókor, középkor, reneszánsz fogalmak koordinátái);  A középkori irodalom jellege az ókeresztény és középkori szakaszban; a vallásos és világi irodalom együtthatása;  az antikvitás hatása a középkorra (pl. Vergilius, Dante). |
| Egyháztörténet | Középiskola:  Az egyház történelmének kezdetei, a keresztyénség a Római Birodalomban.  A középkori egyház: misztikum és hatalom.  *Adatok: 1095–1291. 1215. Avignon. VII. Gergely, III. Ince. Keresztes hadjárat, gótika, invesztitúra, universitas*.  Az egyház befolyása a középkori emberek életére.  A nyugati egyház szerepe a középkori politikában és kultúrában. |
| Fizika | Középiskola:  Középkori technikai találmányok, a gótikus stílus technikai alapjai (támív, támpillér); tudománytörténet, asztrológia és asztronómia. |
| Vizuális kultúra | Általános iskola:  A középkori építészet, a román és a gótikus stílus jellemzői; középkori freskók, táblaképek, üvegablakok és oltárszobrok. |

### Megfontolások az óra tervezésével kapcsolatosan, pedagógiai háttérinformációk

* A modul kiegészítő anyagokat tartalmaz, melyek feldolgozása komparatív vagy diakronikus jelleggel/módon történhet. Az emelt szintű érettségin előforduló komplex esszéfeladatokra készíthet fel egy-egy ilyen, szűkebb téma mélyebb ismerete.

Bemutatható az építés technológiájának változása, az épület kialakítása a román építészettől a gótikáig. Alkalmas problémafelvetésekre a társtudományok – pl. fizika, matematika, vizuális kultúra – segítségül hívásával.

Az óra keretén belül lehetőség kínálkozik a templom és társadalom kapcsolatának bemutatására – a segédanyagok tanári útmutatással történő feldolgozása csoportmunkában is lehetséges.

Az anyag felhasználható ppt-tervezésre, kiselőadások gyakoroltatására.

Tervezhető olyan óra, amely az interdiszciplináris kapcsolatokra hívja fel a figyelmet – a gótikus katedrális a társművészetek együttesét vonultatja fel, így egy katedrális építésének összetett folyamata csoportmunkában bemutatható (az adott forrásanyag felhasználásával).

Lehetséges az önálló anyaggyűjtés és prezentáció készítése egy-egy résztémából.

Bemutatható egy-egy élethelyzet, pl. a katedrális építésének előkészületei, az építő céh /páholy működése, viták a kivitelezésről, az épület nagyságáról stb.

Kiselőadások tartása a gótikus festészet, szobrászat legfontosabb jellemzőiről, az irodalom és az építészet kapcsolatáról stb.

**Történettudományi vonatkozások, szaktudományos háttér/ További tankönyv, munkafüzet, szöveggyűjtemény:**

* Középkori egyetemes történelem. Függelék: Segédlet szemináriumi- és szakdolgozat készítéséhez (197–221.p.)
* <http://gepeskonyv.btk.elte.hu/adatok/Tortenelem/24Sz%e1nt%f3/K%f6z%e9pkori%20egyetemes%20t%f6rt%e9nelem.pdf>
* Középkori egyetemes történeti szöveggyűjtemény. (Szerk.: Sz. Jónás Ilona). Osiris Kiadó, Bp. 2–3. rész
* <https://www.tankonyvtar.hu/hu/tartalom/tkt/kozepkori-egyetemes/index.html>
* E. Panofsky: Gótikus építészet és skolasztikus gondolkodás; ford. Szegedy-Maszák Mihály; Corvina, Bp., 1986 (Imago)
* Gombrich, E. H.: A művészet története. Glória Kiadó, Bp., 2002
* Piper, D.: A művészet élvezete. Helikon, Budapest, 2004
* Marosi Ernő: A középkor művészete I. 1000–1250, Budapest, 1997
* Marosi Ernő: A középkor művészete II. 1250–1500, Budapest, 1997
* A középkori művészet történetének olvasókönyve. Marosi Ernő (1940–) Balassi Kiadó, Magyar Képzőművészeti Főiskola
* <https://www.tankonyvtar.hu/hu/tartalom/tkt/kozepkori-muveszet/ch16.html>
* Entz Géza: A gótika művészete. Corvina, Budapest, 1978
* Duby, Georges: A katedrálisok kora. Corvina, Budapest, 1998
* A művészet története sorozat. A gótika és a Távol-Kelet című kötete. Corvina, Budapest, /A gótikára vonatkozó fejezetek
* Herber Attila – Martos Ida – Moss László – Tisza László: Történelem II. Kr.e. 500-tól Kr.u. 1000-ig. Reáltanoda Alapítvány, Budapest, 1993
* Herber Attila – Martos Ida – Moss László – Tisza László: Történelem III. 1000-től 1500-ig. Reáltanoda Alapítvány, Budapest, 1994

**Linkgyűjtemény:**

|  |  |
| --- | --- |
| Kép/térkép | Értékelő megjegyzések |
| *alkalmazottfotografus.kgyt.hu/Orai%20anyag/Muveszettortenet/08%20Gotika.ppt* | Gótikáról szóló ppt, elsősorban a képi anyaga – magyar vonatkozásokkal – számottevő |
| *toldygimnazium.hu/mt/02/05.ppt* | A ppt elsősorban a gótikus festészetről nyújt áttekintést, magyar vonatkozásokkal. |

|  |  |
| --- | --- |
| Videó és animáció | Értékelő megjegyzések |
| *https://www.youtube.com/watch?v=lSAEeu4hr0c* | A gótikus művészetről készült rövidfilm, angol nyelvű. Összefoglaló a különböző művészeti ágakról. |
| *https://www.youtube.com/watch?v=9w9N2WOvuvc* | Angol nyelvű előadás – ppt alapú – a gótikus katedrálisról. Jó színvonalú. |
| *https://www.youtube.com/watch?v=uYhOaQhV6QE* | Bevezetés a gótikus építészetbe. Angol nyelvű. |
| *https://www.youtube.com/watch?v=IwKg4ESvYG4* | A román és a gótikus katedrálisépítés összehasonlítása. Angol nyelvű. |

|  |  |
| --- | --- |
| Interaktív feladat | Értékelő megjegyzések |
| *http://aktivitas-tiszk.hu/elearning/Bergendi\_Rita/Kozepkor.pdf* | Digitális tananyagfejlesztés eredménye, feladatokkal, interaktív tartalmakkal. |
| *https://www.tankonyvtar.hu/en/tartalom/tamop425/0013\_08\_Epitett\_oroksegunk/8\_lecke\_a\_gtika.html* | A tartalom szelekcióra szorul, de elemeinek jelentős része a gótikus építészet összefoglalására, ellenőrzésére alkalmas. |
| *http://www.kaposijozsef.hu/wp-content/uploads/2011/09/mintafeladatok.pdf* | A feladatsor vonatkozó részletét kell kiválasztani. A mintafeladat egy katedrális építését rekonstruálja – egyénileg, de csoportmunkában is megoldható, sok forrást felvonultató, komplex anyag. |

**Letölthető tartalmak:**

|  |  |
| --- | --- |
| Kinyomtatható tanulási eszköz (óravázlat, prezentáció, feladatlap, stb.) | Értékelő megjegyzések |
| *http://www.eptort.bme.hu/index.php?option=com\_content&view=article&id=192:epiteszettoertenet-3* | A BME kiváló építészettörténeti anyagait találjuk a honlapon, PDF formátumban. Az anyag az ókeresztény időszaktól a gótika végéig terjed. |

|  |  |
| --- | --- |
| Internetes tartalom vagy alkalmazás | Értékelő megjegyzések |
| *http://www.sulinet.hu/tovabbtan/felveteli/ttkuj/13het/muvtori/muvtori13.html* | A gótika művészettörténeti – építészet, szobrászat, festészet – megközelítése, regionális sajátosságok bemutatásával. |
| *http://www.balassikiado.hu/BB/netre/Net\_marosi/Marosi.htm* | A középkor művészetének olvasókönyve, kiváló, különböző korszakokra kitérő primér szövegekkel. |
| *http://www.irodalmiradio.hu/femis/muveszetek/3stilus/03gotika/3bfest.htm* | A gótikus festészet rövid bemutatása, magyarországi vonatkozásokkal. |
| *http://www.visual-arts-cork.com/history-of-art/gothic.htm* | Vizuális enciklopédia a gótika művészetéről, áttekinthető szerkezetű, jól kereshető (keresőszavak). Angol nyelvű. |
| *https://www.mozaweb.hu/Extra-Videok-A\_gotika\_epiteszete-209152* | A Mozaweb anyaga, magyar nyelvű, bejelentkezés után nyitható meg. |

**Letölthető saját tartalmak:**

|  |  |
| --- | --- |
| Kinyomtatható tanulási eszköz (óravázlat, prezentáció, feladatlap, stb.) | Értékelő megjegyzések |
| *Tori\_9-12\_evf\_3\_tmcs\_HA\_sanyag1* | *(*[*http://www.eptort.bme.hu/doc/kozepkor/pdf/ke12.pdf*](http://www.eptort.bme.hu/doc/kozepkor/pdf/ke12.pdf)*)* részlete, a katedrálisról mint épületről szóló összefoglalás. |